 Kwa mujibu wa Mratibu wa mapambano hayo, Omari Yazidu, siku hiyo ya Jumapili, Aprili 5, mwaka huu, kwenye Uwanja wa Majimaji, kutakuwa na pambano la raundi nane uzani wa kilo 86 kati ya Roy Mbunda wa Mbinga mkoani humo dhidi ya Benki Mwakalebela wa Kyela mkoani Mbeya.Yazidu alisema pia kutakuwa na mapambano ya utangulizi likiwamo la raundi sita uzani wa kilo 84, kati ya Bonus Mbunda wa Mbinga dhidi ya Tamimu Said wa Songea na raundi nne uzani wa light kilo 61 kati ya Doto Halai wa Songea dhidi ya Athumani Mjenda wa Mbinga.Mratibu huyo alisema maandalizi ya michezo hiyo yanaendelea vizuri na kuwaomba mashabiki wa ngumi wa mkoani Songea na maeneo ya jirani kujitokeza kwa wingi kwenye mapambano hayo Jumapili ijayo kuanzia saa nane mchana.